cyanic-selkie/wikianc huggingface dataset:
Μάχη του Ακροϊνού
Η Μάχη του Ακροϊνού έλαβε χώρα στο Ακροϊνός (ή Ακροϊνόν ή Ακροηνόν) της Φρυγίας, κοντά στο σημερινό Αφιόν Καραχισάρ, στη δυτική άκρη του μικρασιατικού υψίπεδου, το 740, μεταξύ των δυνάμεων της Βυζαντινής Αυτοκρατορίας και των Ομεϋαδών Αράβων. Οι Άραβες επί έναν αιώνα διεξήγαγαν τακτικές επιδρομές στη Μικρά Ασία, και η επιδρομή του 740, αποτελούμενη από τρεις ξεχωριστές στρατιές, ήταν η μεγαλύτερη των τελευταίαων δεκαετιών. Ο Βυζαντινός αυτοκράτορας Λέων Γ´ και ο γιος του Κωνσταντίνος Ε΄, αντιμετώπισαν μια από τις αραβικές στρατιές, δυνάμεως 20.000 αντρών υπό τους Αμπντ Αλλάχ αλ-Μπαττάλ και αλ-Μαλίκ ιμπν Σουάιμπ, σε μια μάχη που κατέληξε σημαντική νίκη των Βυζαντινών. Σε συνδυασμό με τα προβλήματα που αντιμετώπιζαν την ίδια περίοδο οι Ομεϋάδες σε άλλα μέτωπα, καθώς και την εσωτερική αστάθεια του χαλιφάτου πριν και μετά την Επανάσταση των Αββασιδών, η μάχη αυτή έθεσε τέρμα σε μείζονες αραβικές επιδρομές στη Μικρά Ασία για τρεις δεκαετίες.
Υπόβαθρο
Από την έναρξη της Ισλαμικής εξάπλωσης, η Βυζαντινή Αυτοκρατορία, ως το μεγαλύτερο, πιο πλούσιο και στρατιωτικά ισχυρό κράτος που συνόρευε το επεκτεινόμενο Χαλιφάτο, ήταν ο κύριος εχθρός των Μουσουλμάνων. Μετά τη καταστροφική για αυτούς Μάχη της Σεβαστουπόλεως, οι Βυζαντινοί είχαν περιοριστεί σε μια στρατηγική παθητικής άμυνας, ενώ οι μουσουλμανικές στρατιές εξαπέλυαν συχνά επιδρομές στην, ευρισκόμενη υπό βυζαντινή κυριαρχία, Μικρά Ασία. Μετά την αποτυχία τους να καταλάβουν τη βυζαντινή πρωτεύουσα Κωνσταντινούπολη το 717-718, οι Ομεϋάδες χαλίφηδες για ένα διάστημα έστρεψαν την προσοχή τους αλλού. Από το 720/721 όμως, ξανάρχισαν τις επιδρομές με τακτικό ρυθμό: κάθε καλοκαίρι μια οι δυο εκστρατείες (πληθ. ṣawā'if, εν. ṣā'ifa) εξαπολύονταν, ορισμένες φορές συνοδευόμενες και από ναυτικές επιδρομές, ή ακολουθούμενες από χειμερινές επιδρομές (shawātī). Αυτές δεν στόχευαν πλέον σε μόνιμη κατάκτηση, αλλά ήταν μάλλον ληστρικές επιδρομές, με σκοπό τη λεηλασία και καταστροφή της υπαίθρου. Μόνο περιστασιακά περιλάμβαναν επιθέσεις σε οχυρωμένες θέσεις ή πληθυσμιακά κέντρα. Οι επιδρομές της περιόδου αυτής συνήθως περιορίζονταν στα υψίπεδα της κεντρικής Μικράς Ασίας (ιδιαίτερα στο ανατολικό κομμάτι τους, στην Καππαδοκία), και σπάνια έφταναν ως τα παράλια.
Υπό τον πιο επιθετικό χαλίφη Ισάμ ιμπν Αμπντ αλ-Μαλίκ, οι αραβικές επιδρομές μεγάλωσαν σε κλίμακα, και καθοδηγούνταν από μερικούς από τους πιο ικανούς στρατηγούς του Χαλιφάτου, συμπεριλαμβανομένων και μελών του οίκου των Ομεϋαδών, όπως ο Μασλαμά ιμπν Αμπντ αλ-Μαλίκ, ή οι γιοι του Ισάμ Μουαβίγια, Μασλαμά, και Σουλαϊμάν. Σταδιακά, όμως, οι αραβικές επιτυχίες άρχισαν να αραιώνουν, ιδιαίτερα καθώς οι δυνάμεις τους απορροφήθηκαν σε μια κλιμακούμενη σύγκρουση με τους Χαζάρους στην Καυκασία. Οι επιδρομές συνεχίστηκαν μεν, αλλά οι Άραβες και Βυζαντινοί χρονικογράφοι αναφέρουν ολοένα και λιγότερες επιτυχείς καταλήψεις πόλεων ή οχυρών. Εντούτοις, το 737 μια μείζων νίκη επί των Χαζάρων επέτρεψε στους Άραβες να μεταφέρουν τον όγκο των δυνάμεών τους και να εντείνουν τις επιχειρήσεις κατά του Βυζαντίου. Έτσι το 738 και το 739 ο Μασλαμά ιμπν Ισάμ διεξήγαγε σχετικά επιτυχημένες επιδρομές, καταλαμβάνοντας την Άγκυρα. Για την εκστρατεία του 740, ο Ισάμ συγκέντρωσε τη μεγαλύτερη δύναμη της βασιλείας του, και την έθεσε υπό τις διαταγές του γιου του, Σουλαϊμάν.
Πορεία της μάχης
Σύμφωνα με το χρονικό του Θεοφάνους του Ομολογητή, τη βασική πηγή για τα γεγονότα, η συνολική δύναμη των Ομεϋαδών ανερχόταν σε 90.000 άντρες, χωρισμένων σε τρειις στρατιές. 10.000 ελαφρά οπλισμένοι εστάλησαν υπό τον αλ-Γαμρ ιμπν Γιαζίντ να επιδράμουν στα δυτικά παράλια, ακολουθούμενοι από 20.000 υπό τον Αμπντ Αλλάχ αλ-Μπαττάλ και τον αλ-Μαλίκ ιμπν Σουάιμπ, που προήλσαν προς το Ακροϊνόν (σημ. Αφιόν Καραχισάρ). Η κύρια δύναμη, περίπου 60.000 άντρες (κατά πάσα πιθανότητα πολύ λιγότεροι στην πραγματικότητα), υπό τον Σουλαϊμάν, επέδραμαν στην Καππαδοκία.
Ο αυτοκράτορας Λέων Γ´ ανέλαβε προσωπικά την αρχηγία του βυζαντινού στρατού, και αντιπαρατέθηκε στη δεύτερη στρατιά στο Ακροϊνόν. Δεν είναι γνωστές λεπτομέρειες της επακόλουθης μάχης, εκτός του ότι ο Λέων κέρδισε συντριπτική νίκη: αμφότεροι οι Άραβες στρατηγοί έπεσαν, μαζί με το μεγαλύτερο μέρος του στρατού τους, 13.200 άντρες. Οι υπόλοιποι κατάφεραν να διεξάγουν συντεταγμένη υποχώρηση στα Σύνναδα, όπου ενώθηκαν με τον Σουλαϊμάν. Οι δυο άλλες αραβικές στρατιές δήωσαν τη ύπαιθρο χωρίς αντίσταση, αλλά δεν κατέλαβαν πόλεις ή οχυρά. Ο αραβικός στρατός επίσης υπέφερε πολύ από πείνα και έλλειψη εφοδίων προτού γυρίσει στη Συρία. Ο χριστιανός Άραβας ιστορικός του 10ου αιώνα Αγάπιος αναφέρει ότοι οι Βυζαντινοί έπιασαν 20.000 αιχμαλώτους από τους εισβολείς.
Επιπτώσεις
Η μάχη ήταν σημαντική επιτυχία των Βυζαντινών, καθώς ήταν η πρώτη νίκη σε εκ παρατάξεως μάχη που πέτυχαν κατά των Αράβων. Θεωρώντας την ως ένδειξη θείας εύνοιας, η νίκη βοήθησε στο να ενισχυθεί η προσήλωση του Λέοντα στην εικονομαχική πολιτική που είχε πρόσφατα υιοθετήσει. Ως επακόλουθο της μάχης, οι Βυζαντινοί επίσης άρχισαν να υιοθετούν μια πιο επιθετική στρατηγική, και εξαπέλυσαν επίθεση κατά της αραβικής βάσης της Μαλάτειας το επόμενο έτος. Το 742 και το 743, οι Ομεϋάδες εκμεταλλεύτηκαν έναν εμφύλιο πόλεμο μεταξύ του Κωνσταντίνου Ε΄ και του στρατηγού Αρτάβασδου, και επέδραμαν σχετικά απτόσκοπτα στη Μικρά Ασία, αλλά οι αραβικές πηγές δεν αναφέρουν ιδιαίτερα επιτεύγματα.
Η αραβική ήττα στο Ακροϊνόν παραδοσιακά θεωρείται από την έρευνα ως μια «αποφασιστική» μάχη και ένα "σημείο καμπής" των Αραβοβυζαντινών πολέμων, που είχε ως αποτέλεσμα να μειωθεί η αραβική πίεση επί του Βυζαντίου. Άλλοι ιστορικοί όμως, από τον E.W. Brooks στις αρχές του 20ού αιώνα ως τους Walter Kaegi και Ralph-Johannes Lilie πιο πρόσφατα, έχουν αμφισβητήσει τη θεωρία αυτή, αποδίδοντας τη μείωση της αραβικής απειλής μετά το Ακροϊνόν στο γεγονός ότι συνέπεσε με σημαντικές ήττες στα υπόλοιπα μέτωπα του Χαλιφάτου (λ.χ. της μάχες του Μαρτζ Αρνταμπίλ ή της Στενωπού), που εξάντλησαν τις στρατιωτικές εφεδρείες του, καθώς και με τις εσωτερικές αναταραχές του Γ΄ Ισλαμικού Εμφυλίου Πολέμου και της κατοπινής Επανάστασης των Αββασιδών. Ως εκ τούτου, οι αραβικές επιθέσεις κατά του Βυζαντίου τη δεκαετία του 740 ήταν μάλλον αναποτελεσματικές, και σύντομα έπαυσαν ολότελα. Τωόντι, ο Κωνσταντίνος Ε΄ κατάφερε να εκμεταλλευτεί την κατάρρευση του χαλιφάτου των Ομεϋαδών και να εξαπολύσει μια σειρά επιχειρήσεων ως τη Συρία, εξασφαλίζοντας την υπεροχή του Βυζαντίου στο ανατολικό του σύνορο για μια γενιά.
Στον ισλαμικό κόσμο, η μνήμη του ηττηθέντος Άραβα διοικητή, Αμπντ Αλλάχ αλ-Μπαττάλ, διατηρήθηκε, και έγινε ένας από τους μεγαλύτερους ήρωες της αραβικής και κατόπιν τουρκικής επικής λογοτεχνίας, ως «Σαγίντ Μπαττάλ Γαζί».
Πηγές
Κατηγορία:8ος αιώνας Κατηγορία:Επαρχία Αφιόν Καραχισάρ Ακροινου Ακροινου Ακροϊνός Κατηγορία:Μάχες στη Μεσαιωνική Μικρά Ασία
Έμβλημα του Πακιστάν
Εξωτερικοί σύνδεσμοι
Πακιστάν Κατηγορία:Εθνικά σύμβολα του Πακιστάν
Πόλεμος Μαυροβούνιου-Οθωμανικής Αυτοκρατορίας (1876-1878)
μικρογραφία|Η σημαία των Μαυροβούνιων μικρογραφία|Μαυροβούνιοι στρατιώτες Ο Πόλεμος Μαυροβούνιου και Οθωμανικής Αυτοκρατορίας του 1876-1878 (σερβικά: Црногорско-турски рат ) ήταν μια πολεμική σύγκρουση μεταξύ του Πριγκιπάτου του Μαυροβουνίου και της Οθωμανικής Αυτοκρατορίας η οποία πραγματοποιήθηκε μεταξύ 1876 και 1878. Ο πόλεμος έληξε με τη νίκη του Μαυροβουνίου.
Αιτία ήταν η εξέγερση στην Ερζεγοβίνη προκάλεσε πολλές εξεγέρσεις κατά της Οθωμανικής Αυτοκρατορίας στα Βαλκάνια. Το Μαυροβούνιο και η Σερβία κήρυξαν τον πόλεμο στην Τουρκία στις 28 Ιουνίου του 1876. Οι Μαυροβούνιοι σε συμμαχία με τους Σέρβους αντάρτες της Ερζεγοβίνης άρχισαν να κερδίζουν αρκετές μάχες. Κρίσιμης σημασίας ήταν η μάχη του Βούτσεγκ, το 1877 οι Μαυροβούνιοι κερδίζουν σκληρές μάχες στα σύνορα με την Ερζεγοβίνη και την Αλβανία. Ο πρίγκιπας Νικόλαος Α΄ πήρε την πρωτοβουλία και επιτέθηκαν στα τουρκικά στρατεύματα που ήρθαν από τα βόρεια νότια και δυτικά. Νίκησε τους Οθωμανούς και κατέλαβε την Νίκσιτς (24 Σεπτέμβρη 1877), την Μπαρ (10 Ιανουαρίου του 1878), την Ουλτζίνι (20 Ιανουαρίου 1878), την Γκροζχούρ (26 Ιανουαρίου 1878), Βράνινα και Λέσεντρο (30 Ιανουαρίου 1878).
Ο πόλεμος τελείωσε όταν η Οθωμανική Αυτοκρατορία υπόγραψε ανακωχή με το Μαυροβούνιο στην Αδριανούπολη στις 13 Ιανουαρίου 1878. Οι επιτυχίες της Ρωσικής Αυτοκρατορίας κατά τη διάρκεια του Ρωσο-τουρκικού πολέμου (1877-1878) ήταν η αιτία που η Οθωμανική Αυτοκρατορία αναγκάστηκε να υπογράψει συνθήκη ειρήνης, με την οποία το Μαυροβούνιο η Σερβία και η Ρουμανία κέρδιζαν την ανεξαρτησία τους και το έδαφος του Μαυροβουνίου αυξήθηκε από 4.405 τετραγωνικά χιλιόμετρα σε 9475. Το Μαυροβούνιο έλαβε επίσης την πόλη Νίκσιτς, Κολασίν, Ποντγκόριτσα, Ζάμπλιακ, Μπαρ και πρόσβαση στην Αδριατική Θάλασσα.
Αναφορές
Κατηγορία:Ιστορία του Μαυροβουνίου Κατηγορία:Πόλεμοι της Οθωμανικής Αυτοκρατορίας Κατηγορία:19ος αιώνας στη Σερβία Κατηγορία:Πριγκιπάτο του Μαυροβουνίου
Μόλατ
Το Μόλατ, (κροατικά: Molat) είναι νησί της Κροατίας στην Αδριατική Θάλασσα. Έχει έκταση 22,2 τ.χλμ. και 207 κατοίκους σύμφωνα με την απογραφή του 2001. Πρωτεύουσα του νησιού είναι το Μόλατ.
Παραπομπές
Μόλατ
Σημαία του Πακιστάν
thumb|250px|Σημαία του Πακιστάν. Λόγος: 2:3 Η εθνική σημαία του Πακιστάν σχεδιάστηκε από τον Σάιντ Αμίρ-ουντ-Ντιν Κεντβάι και είναι βασισμένη στη σημαία του 1906 του Πανινδικού Μουσουλμανικού Συνδέσμου. Καθιερώθηκε στις 11 Αυγούστου 1947, τρεις ημέρες πριν από την ανεξαρτησία της χώρας. Η σημαία είναι γνωστή κοινώς ως Σαμπζ Χιλαλί Παρτσάμ (στην κυριολεξία: Πράσινη σημαία με ημισέληνο) και Παρτσάμ-ε-Σιτάρα ο Χιλάλ (που σημαίνει: Η σημαία της ημισελήνου και του άστρου.).
Συμβολισμός
thumb|Πολιτική σημαία του Πακιστάν. thumb|Ναυτική σημαία του Πακιστάν. Η σημαία αποτελείται από ένα σκούρο πράσινο φόντο, που συμβολίζει τη μουσουλμανική πλειοψηφία στο Πακιστάν και από μια κάθετη λευκή λωρίδα στο μέρος όπου κυματίζει η σημαία, στην αριστερή πλευρά, για τις μη μουσουλμανικές μειονότητες. Στο κέντρο βρίσκεται ένα λευκό πεντάκτινο αστέρι, σύμβολο του φωτός και των γνώσεων, καθώς και μία λευκή ημισέληνος.
Οι παραστάσεις καθώς και τα χρώματα της σημαίας είναι τυπικά ισλαμικοί συμβολισμοί, ενώ συμβολίζουν επίσης την ειρήνη και την ευημερία, καθώς και τα δικαιώματα των θρησκευτικών μειονοτήτων της χώρας.
Παραπομπές
Πακισταν Κατηγορία:Εθνικά σύμβολα του Πακιστάν Κατηγορία:Σημαίες της Ασίας
Ντέρεκ Μπάρτον
Ο σερ Ντέρεκ Χάρολντ Ρίτσαρντ Μπάρτον (Derek Harold Richard Barton, 8 Σεπτεμβρίου 1918 - 16 Μαρτίου 1998) ήταν Άγγλος οργανικός χημικός, βραβευμένος με Νόμπελ το 1969.
Παραπομπές
Κατηγορία:Εταίροι της Βασιλικής Εταιρείας Κατηγορία:Ιππότες της Λεγεώνας της Τιμής Κατηγορία:Βραβευμένοι με Νόμπελ Χημείας
Κάτω Καλαβρούζα Αιτωλοακαρνανίας
Η Κάτω Καλαβρούζα είναι οικισμός που βρίσκεται στη Ναυπακτία της Περιφερειακής Ενότητας Αιτωλοακαρνανίας.
Ιστορία - Γεωγραφία
Η Κάτω Καλαβρούζα απέχει περίπου 23 χλμ. Δ.-ΝΔ. από την Ναύπακτο (έδρα του δήμου) και 25 χλμ. Α. από το Μεσολόγγι σε υψόμετρο 180 μέτρα. Είναι ανάμεσα στα χωριά Γαβρολίμνη (ΒΔ.) και Καλαβρούζα (ΒΔ.) ενώ στα νοτιοδυτικά και πολύ κοντά περνάει η Ιόνια Οδό ς. Μέχρι το 1948 ονομαζόταν Αλμπάνι ή παλιότερα Αλμπάνης, οπότε μετονομάστηκε στη σημερινή του ονομασία με το ΦΕΚ:40/1948. Πολιούχος του χωριού είναι ο Άγιος Νικόλαος και από το 2011, στο χωριό υπάρχει Λαογραφικό Μουσείο το οποίο στεγάζεται στο κτίριο του παλιού Δημοτικού σχολείου. Ως ξεχωριστός οικισμός αναφέρεται επίσημα για πρώτη φορά, με το παλιό της όνομα Αλμπάνης, το 1940 να προσαρτάται στην κοινότητα Καλαβρούζας. Μετονομάστηκε σε Κάτω Καλαβρούζα το 1948. Το 1979 με το ΦΕΚ 124Α - 12/06/1979 ορίστηκε έδρα της κοινότητας. Έχει πληθυσμό 66 κατοίκους, σύμφωνα με την απογραφή του 2011 και μαζί με τη Καλαβρούζα συναποτελούν την Τοπική Κοινότητα Καλαβρούζας που ανήκει στη Δημοτική Ενότητα Χαλκείας του Δήμου Ναυπακτίας.
Απογραφές πληθυσμού
* το 1981 και 1991 απογράφηκε μαζί με την Καλαβρούζα
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Ναυπακτίας
Έμβλημα της Ταϊλάνδης
right|250px Το Εθνικό έμβλημα της Ταϊλάνδης αποτελείται από το Γκαρούντα, ένα πτηνό της της βουδιστικής όσο και της ινδουιστικής μυθολογίας. Αυτό χρησιμοποιείται στην ασιατική χώρα ως σύμβολο της βασιλικής οικογένειας. Αυτή η έκδοση της μορφής αναφέρεται ως Krut Pha, που σημαίνει «με ανοιγμένα διάπλατα τα φτερά».
Το Γκαρούντα απαντάται ως σύμβολο και στο Εθνόσημο της Ινδονησίας αλλά και ως σύμβολο της πρωτεύουσας της Μογγολίας, Ουλάν Μπατόρ. Η χώρα είχε ένα διαφορετικό εθνόσημο την περίοδο 1873-1910, όταν λεγόταν Σιαμ.
Εξωτερικοί σύνδεσμοι
Ταιλανδη Κατηγορία:Εθνικά σύμβολα της Ταϊλάνδης
Αριπιπραζόλη
Η αριπιπραζόλη, που πωλείται με την εμπορική ονομασία Abilify μεταξύ άλλων, είναι άτυπο αντιψυχωτικό. Χρησιμοποιείται κυρίως στη θεραπεία της σχιζοφρένειας και της διπολικής διαταραχής. Άλλες χρήσεις περιλαμβάνουν ως συμπληρωματική αγωγή σε μείζονα καταθλιπτική διαταραχή, διαταραχές τικ και ευερεθιστότητα που σχετίζονται με τον αυτισμό. Λαμβάνεται από το στόμα με ή ένεση σε μυ. Μια ανασκόπηση της Cochrane βρήκε μόνο χαμηλής ποιότητας στοιχεία αποτελεσματικότητας στη θεραπεία της σχιζοφρένειας. Επιπλέον, δεδομένου ότι πολλοί άνθρωποι εγκατέλειψαν τις μελέτες πριν από την ολοκλήρωσή τους, η ισχύς των συμπερασμάτων ήταν χαμηλή.
Συχνές ανεπιθύμητες ενέργειες περιλαμβάνουν έμετο, δυσκοιλιότητα, υπνηλία, ζάλη, αύξηση βάρους και διαταραχές της κίνησης. Σοβαρές ανεπιθύμητες ενέργειες μπορεί να περιλαμβάνουν κακόηθες νευροληπτικό σύνδρομο, όψιμη δυσκινησία και αναφυλαξία. Δεν συνιστάται σε ηλικιωμένα άτομα με ψύχωση που σχετίζεται με την άνοια λόγω αυξημένου κινδύνου θανάτου. Κατά την εγκυμοσύνη, υπάρχουν ενδείξεις πιθανής βλάβης στο μωρό. Δεν συνιστάται σε γυναίκες που θηλάζουν. Δεν έχει μελετηθεί πολύ καλά σε άτομα ηλικίας κάτω των 18 ετών. Ο ακριβής τρόπος δράσης δεν είναι απολύτως σαφής, αλλά μπορεί να περιλαμβάνει επιδράσεις στη ντοπαμίνη και τη σεροτονίνη.
Σχιζοφρένεια
Οι οδηγίες του NICE του 2016 για τη θεραπεία της ψύχωσης και της σχιζοφρένειας σε παιδιά και νέους συστήνουν την αριπιπραζόλη ως θεραπεία δεύτερης γραμμής μετά τη ρισπεριδόνη για άτομα ηλικίας μεταξύ 15 και 17 που έχουν οξεία επιδείνωση ή επανεμφάνιση ψύχωσης ή σχιζοφρένειας. Μια ανασκόπηση του NICE του 2014 σχετικά με την ενέσιμη σύνθεση του φαρμάκου διαπίστωσε ότι μπορεί να έχει ρόλο στη θεραπεία ως εναλλακτική λύση σε σχέση με άλλα ενέσιμα σκευάσματα δεύτερης γενιάς αντιψυχωσικών για άτομα που έχουν πρόβλημα να παίρνουν φάρμακα σύμφωνα με τις οδηγίες ή που το προτιμούν.
Μια ανασκόπηση της Cochrane του 2014 που συνέκρινε την αριπιπραζόλη και άλλα άτυπα αντιψυχωσικά βρήκε ότι είναι δύσκολο να προσδιοριστούν οι διαφορές καθώς η ποιότητα των δεδομένων είναι κακή. Μια ανασκόπηση του Cochrane του 2011 που συγκρίνει την αριπιπραζόλη με το εικονικό φάρμακο κατέληξε στο συμπέρασμα ότι τα υψηλά ποσοστά εγκατάλειψης σε κλινικές δοκιμές και η έλλειψη τελικών δεδομένων σχετικά με τη γενική λειτουργικότητα, τη συμπεριφορά, τη θνησιμότητα, τα οικονομικά αποτελέσματα ή τη γνωστική λειτουργία καθιστούν δύσκολο να συμπεράνουμε οριστικά ότι η αριπιπραζόλη είναι χρήσιμη για την πρόληψη υποτροπής. Μια ανασκόπηση Cochrane βρήκε μόνο χαμηλής ποιότητας στοιχεία αποτελεσματικότητας στη θεραπεία της σχιζοφρένειας. Κατά συνέπεια, μέρος της μεθοδολογίας του σχετικά με την ποιότητα των αποδεικτικών στοιχείων βασίζεται σε ποσότητα ειδικευμένων μελετών.
Άνω Ποταμιά Εύβοιας
Η Άνω Ποταμία είναι χωριό του δήμου Κύμης-Αλιβερίου της Περιφερειακής Ενότητας Εύβοιας. Σύμφωνα με την απογραφή του 2011 έχει 114 κατοίκους. Είναι κτισμένος σε υψόμετρο 180 μ. στις πλαγιές του ηφαιστειακού υψώματος του Οξύλιθου.
Αριπιπραζόλη
Σχιζοφρένεια
Μια ανασκόπηση του 2013 διαπίστωσε ότι βρίσκεται στη μέση των 15 αντιψυχωσικών όσον αφορά αποτελεσματικότητα, περίπου εξίσου αποτελεσματική με την αλοπεριδόλη και την κουετιαπίνη και ελαφρώς πιο αποτελεσματική από τη ζιπρασιδόνη, τη χλωροπρομαζίνη και την ασεναπίνη, με καλύτερη ανοχή σε σύγκριση με τα άλλα αντιψυχωσικά φάρμακα (4η καλύτερη για την αύξηση βάρους, 5η καλύτερο σχετικά με την εξωπυραμιδικά συμπτώματα, το καλύτερο για αύξηση της προλακτίνης, 2ο καλύτερο για παράταση QTc και 5ο καλύτερο για καταστολή). Οι συγγραφείς κατέληξαν στο συμπέρασμα ότι για οξεία ψυχωτικά επεισόδια η αριπιπραζόλη έχει οφέλη σε ορισμένες πτυχές της πάθησης.
Άνω Ποταμιά Εύβοιας
Ιστορικά στοιχεία
Στο λόφο του Αγίου Νικολάου ή Καστρί δίπλα στο χωριό έχουν βρεθεί ίχνη κατοίκησης από την προϊστορική και αρχαία περίοδο. Στη νότια πλευρά του λόφου έχουν βρεθεί θραύσματα κεραμικής της νεολιθικής εποχής και συγκεκριμένα της 4ης χιλιετίας π.Χ., αλλά δεν σώζονται κατάλοιπα οικισμού. Στο λόφο δημιουργήθηκε τον 4ο αιώνα π.Χ. οχυρωμένος οικισμός ο οποίος διέθετε διάφορα εργαστήρια-βιοτεχνίες, όπως μαρτυρά η παρουσία μεταλλουργικού κλιβάνου. Στον οικισμό βρέθηκαν πολλά νομίσματα της Ευβοϊκής Συμπολιτείας καθώς και του μακεδονικού βασιλείου. Υπάρχουν ίχνη κατοίκησης μέχρι τον 1ο αιώνα π.Χ. Ο χώρος ανασκάφηκε συστηματικά από τον Αδαμάντιο Σαμψών την περίοδο 1976-1978.
Αριπιπραζόλη
Διπολική διαταραχή
Η αριπιπραζόλη είναι αποτελεσματική για τη θεραπεία οξέων μανιακών επεισοδίων διπολικής διαταραχής σε ενήλικες, παιδιά και εφήβους. Χρησιμοποιείται ως θεραπεία συντήρησης, είναι χρήσιμο για την πρόληψη των μανιακών επεισοδίων, αλλά δεν είναι χρήσιμο για τη διπολική κατάθλιψη. Έτσι, χρησιμοποιείται συχνά σε συνδυασμό με έναν πρόσθετο σταθεροποιητή διάθεσης. Ωστόσο, η συγχορήγηση με σταθεροποιητή διάθεσης αυξάνει τον κίνδυνο εξωπυραμιδικών παρενεργειών.
Μείζων κατάθλιψη
Η αριπιπραζόλη είναι μια αποτελεσματική πρόσθετη θεραπεία για τη μείζονα καταθλιπτική διαταραχή. Ωστόσο, έχει περισσότερες και συχνότερες παρενέργειες όπως αύξηση βάρους και διαταραχές κίνησης. Το συνολικό όφελος είναι μικρό έως μέτριο και η χρήση του φαίνεται ότι δεν βελτιώνει την ποιότητα ζωής ούτε λειτουργεί. Η αριπιπραζόλη μπορεί να αλληλεπιδράσει με ορισμένα αντικαταθλιπτικά, ιδιαίτερα με τους εκλεκτικούς αναστολείς επαναπρόσληψης σεροτονίνης (SSRIs). Υπάρχουν αλληλεπιδράσεις με τη φλουοξετίνη και τη παροξετίνη και λιγότερες αλληλεπιδράσεις με τις σερτραλίνη, εσσιταλοπράμη, σιταλοπράμη και φλουβοξαμίνη, οι οποίες αναστέλλουν το CYP2D6, για το οποίο η αριπιπραζόλη είναι υπόστρωμα. Οι αναστολείς του CYP2D6 αυξάνουν τις συγκεντρώσεις της αριπιπραζόλης σε 2-3 φορές το φυσιολογικό τους επίπεδο.
Άνω Ποταμιά Εύβοιας
Ιστορικά στοιχεία
Η παλαιότερη μνεία στο χωριό γίνεται στην οθωμανική απογραφή του 1474. Οι κάτοικοι του χωριού ήταν ναυτικοί και χρησιμοποιούσαν την Κάτω Ποταμία (σημερινή Πλατάνα) για να φτιάχνουν τα σκάφη τους. Άλλη ασχολία των κατοίκων του χωριού ήταν η αμπελουργία. Το 1836 εντάχθηκε στον δήμο Κύμης.
Αριπιπραζόλη
Αυτισμός
Βραχυπρόθεσμα δεδομένα (8 εβδομάδες) δείχνουν μειωμένη ευερεθιστότητα, υπερκινητικότητα, ακατάλληλη ομιλία και στερεότυπο, αλλά καμία αλλαγή στις ληθαργικές συμπεριφορές. Οι παρενέργειες περιλαμβάνουν αύξηση βάρους, υπνηλία, σιελόρροια και τρόμο. Προτείνεται ότι τα παιδιά και οι έφηβοι πρέπει να παρακολουθούνται τακτικά κατά τη λήψη αυτού του φαρμάκου, για να αξιολογηθεί εάν αυτή η επιλογή θεραπείας εξακολουθεί να είναι αποτελεσματική μετά από μακροχρόνια χρήση και να σημειωθεί εάν οι παρενέργειες επιδεινώνονται. Απαιτούνται περαιτέρω μελέτες για την τεκμηρίωση της αποτελεσματικότητας του φαρμάκου στα παιδιά για μακροχρόνια χρήση.
Άνω Ποταμιά Εύβοιας
Απογραφές πληθυσμού
Η πορεία του πληθυσμού σύμφωνα με τις απογραφές:
Αριπιπραζόλη
Ιδεοψυχαναγκαστική διαταραχή
Μια συστηματική ανασκόπηση του 2014 κατέληξε στο συμπέρασμα ότι η πρόσθετη θεραπεία με χαμηλή δόση αριπιπραζόλης είναι μια αποτελεσματική θεραπεία για ιδεοψυχαναγκαστική διαταραχή που δεν βελτιώνεται μόνο με SSRIs. Το συμπέρασμα βασίστηκε στα αποτελέσματα δύο σχετικά μικρών, βραχυπρόθεσμων δοκιμών, καθεμία από τις οποίες έδειξε βελτιώσεις στα συμπτώματα. Η ρισπεριδόνη (ένα άλλο αντιψυχωσικό δεύτερης γενιάς) φαίνεται να είναι ανώτερη από την αριπιπραζόλη για αυτήν την ένδειξη και συνιστάται από τις οδηγίες της Αμερικανικής Ψυχιατρικής Εταιρείας του 2007, αν και η αριπιπραζόλη συνιστάται διστακτικά από μια ανασκόπηση του 2017.
Άνω Ποταμιά Εύβοιας
Σημεία ενδιαφέροντος
Στο χωριό σώζονται πολλά από τα αρχοντικά των ναυτικών, φτιαγμένα από τη χαρακτηριστική κόκκινη πέτρα της περιοχής. Τα κτίρια είναι ορθογώνιας κάτοψης και τετράρριχτη οροφή από κεραμίδια. Το χωριό διαθέτει στενά δαιδαλώδη σοκάκια τα οποία είναι τσιμεντένια. Ανάμεσα στο χωριό και στη θάλασσα βρίσκεται βράχος γνωστός ως Αξέντι, ο οποίος προσφέρει πανοραμική θέα προς τον κόλπο της Κύμης. Στο χωριό βρίσκεται ελαιοτριβείο το οποίο άρχισε να λειτουργεί το 1844. Επίσης στο χωριό λειτουργεί αρχαιολογική συλλογή, με ευρήματα από το διπλανό Καστρί.
Αριπιπραζόλη
Παρενέργειες
Σε ενήλικες, παρενέργειες με συχνότητα άνω του 10% περιλαμβάνουν αύξηση βάρους, κεφαλαλγία, ακαθισία, αϋπνία και γαστρεντερικές επιδράσεις όπως ναυτία και δυσκοιλιότητα και ζάλη. Οι παρενέργειες στα παιδιά είναι παρόμοιες και περιλαμβάνουν υπνηλία, αυξημένη όρεξη και βουλωμένη μύτη.
Άνω Ποταμιά Εύβοιας
Παραπομπές
Κατηγορία:Χωριά του νομού Εύβοιας Κατηγορία:Δήμος Κύμης - Αλιβερίου
Αριπιπραζόλη
Παρενέργειες
Μπορεί να εμφανιστεί ανεξέλεγκτη κίνηση όπως ανησυχία, τρόμος και μυϊκή δυσκαμψία.
Διακοπή
Υπάρχουν προσωρινές ενδείξεις ότι η διακοπή των αντιψυχωσικών μπορεί να οδηγήσει σε ψύχωση. Μπορεί επίσης να οδηγήσει σε επανεμφάνιση της πάθησης που αντιμετωπίζεται. Σπάνια, μπορεί να εμφανιστεί όψιμη δυσκινησία όταν σταματήσει το φάρμακο.
Υπερβολική δόση
Τα παιδιά ή οι ενήλικες που έλαβαν αυξημένες δόσεις συνήθως εκδήλωσαν κατάθλιψη του κεντρικού νευρικού συστήματος, από ήπια καταστολή έως κώμα. Οι συγκεντρώσεις της αριπιπραζόλης στον ορό και της δεϋδροαριπιπραζόλης σε αυτούς τους ανθρώπους αυξήθηκαν έως και 3-4 φορές σε σχέση με τα φυσιολογικά θεραπευτικά επίπεδα. Όσον αφορά το 2008 δεν έχουν καταγραφεί θάνατοι.
Φαρμακοδυναμική
Ο μηχανισμός δράσης της αριπιπραζόλης είναι διαφορετικός από εκείνον των άλλων άτυπων αντιψυχωσικών εγκεκριμένων από την FDA (π.χ. κλοζαπίνη, ολανζαπίνη, κουετιαπίνη, ζιπρασιδόνη και ρισπεριδόνη). Δείχνει διαφορική εμπλοκή στο υποδοχέα της ντοπαμίνης (D2 ). Φαίνεται να έχει κυρίως ανταγωνιστή δραστηριότητα στους μετασυναπτικούς υποδοχείς D2 και τη δραστηριότητα μερικού αγωνιστή σε προσυναπτικούς υποδοχείς D2, D 3, και μερικώς D4) και είναι μερικός ενεργοποιητής σεροτονίνης (5-HT1A,  5-HT2A, 5-HT2B, 5-HT6 και 5-HT 7). Επίσης δείχνει μικρότερη και πιθανόν ασήμαντη επίδραση επί της ισταμίνης (H1), επινεφρίνη/νορεπινεφρίνης (α), και άλλων υποδοχέων ντοπαμίνης (D4), καθώς και στον μεταφορέα σεροτονίνης.   Η αριπιπραζόλη δρα τροποποιώντας την υπερδραστηριότητα της νευρομεταφοράς της ντοπαμίνης, η οποία θεωρείται ότι μετριάζει τα συμπτώματα της σχιζοφρένειας.
Φαρμακοκινητική
Η αριπιπραζόλη εμφανίζει γραμμική κινητική και έχει χρόνο ημιζωής περίπου 75 ώρες. Οι συγκεντρώσεις στο πλάσμα σε σταθερή κατάσταση επιτυγχάνονται σε περίπου 14 μέρες. Το Cmax (μέγιστη συγκέντρωση στο πλάσμα) επιτυγχάνεται 3-5 ώρες μετά τη χορήγηση από το στόμα. Η βιοδιαθεσιμότητα των δισκίων από το στόμα είναι περίπου 90% και το φάρμακο υφίσταται εκτεταμένο ηπατικό μεταβολισμό (αφυδρογόνωση, υδροξυλίωση και Ν-αλκυλίωση), κυρίως από τα ένζυμα CYP2D6 και CYP3A4. Ο μόνος γνωστός ενεργός μεταβολίτης του είναι η δεϋδρο-αριπιπραζόλη, η οποία συνήθως συσσωρεύεται στο 40% περίπου της συγκέντρωσης της αριπιπραζόλης. Το παρεντερικό φάρμακο απεκκρίνεται μόνο σε ίχνη και οι μεταβολίτες του, δραστικοί ή όχι, απεκκρίνονται μέσω περιττωμάτων και ούρων. Όταν χορηγείται καθημερινά, οι συγκεντρώσεις της αριπιπραζόλης στον εγκέφαλο αυξάνονται για περίοδο 10-14 ημέρες, πριν σταθεροποιηθούν.
Παραπομπές
Κατηγορία:Αντικαταθλιπτικά Κατηγορία:Αντιψυχωσικά Κατηγορία:Πιπεραζίνες Κατηγορία:Χλωροαρένια Κατηγορία:Κινολίνες Κατηγορία:Κετόνες Κατηγορία:Φαινυλαιθέρες Κατηγορία:Αντιισταμινικά
Παναΐτ Ιστράτι
Βιογραφία
Ολοκλήρωσε με δυσκολίες την πρωτοβάθμια εκπαίδευση στο Μπαλντοβινέστι. Έκανε διάφορες δουλειές για να ζήσει και παράλληλα ήταν πολυγραφότατος. Στην αρχή έγραφε άρθρα σε σοσιαλιστικά περιοδικά. Αργότερα έγραψε πολλά βιβλία.
Έκανε δύο απανωτούς αποτυχημένους γάμους. Υπήρξε φίλος του Καζαντζάκη και του Ρομέν Ρολάν, ο οποίος προλόγισε και το έργο του «Κυρά Κυραλίνα» και τον χαρακτήρισε «ο Μαξίμ Γκόρκι των Βαλκανίων». Ο Ιστράτι προσβλήθηκε από φυματίωση και πέθανε σε σανατόριο στο Βουκουρέστι, αφού προηγουμένως επιχείρησε να αυτοκτονήσει. Αρχικά, ήταν ενταγμένος στον κομμουνιστικό πολιτικό χώρο, όμως τη δεκαετία του τριάντα έγραφε σε ακροδεξιά έντυπα και είχε πολιτικές σχέσεις με την οργάνωση 'Σταυροφορία για τον Ρουμανισμό' που προέκυψε από διάσπαση της Φασιστικής Σιδηράς Φρουράς.
Εξωτερικοί σύνδεσμοι
Κατηγορία:Ρουμάνοι μυθιστοριογράφοι Κατηγορία:Ρουμάνοι διηγηματογράφοι Κατηγορία:Ρουμάνοι δοκιμιογράφοι Κατηγορία:Έλληνες της Ρουμανίας Κατηγορία:Ρουμάνοι κομμουνιστές
Φυλή
Στη βιολογία, η φυλή είναι μια ταξινομική βαθμίδα πάνω από το γένος, αλλά κάτω από την οικογένεια και την υποοικογένεια. Μερικές φορές υποδιαιρείται σε υποφυλές (subtribes).
Επίσης, ο όρος φυλή (αγγλικά race) χρησιμοποιείται για την κατηγοριοποίηση των ανθρώπων βάσει κάποιων κοινών χαρακτηριστικών.
Διαφορετικοί ορισμοί για την έννοια της φυλής
Σε ό,τι αφορά στην ελληνική ιστορική πραγματικότητα και ονοματοδοσία ο όρος φυλή εκ του αρχαιοελληνικού φύεσθαι σημαίνει τρία διαφορετικά πράγματα:
Ο αγγλικός όρος tribe (=φυλή) εκ του λατινικού tribus προέκυψε στην αρχαία Ρώμη, όπου χρησιμοποιείτο για να δηλώσει μια διοικητική διαίρεση του κράτους ή μία από τις τρεις πρωταρχικές φυλές των Ρωμαίων.
Δεσμός
Οι μικρότερες ομάδες που λειτουργούν ως θεμέλιο για τη συγκρότηση της φυλής (αγγλ: band μτφρ. συνήθως ως δεσμός) αντιπροσωπεύουν συγκεντρώσεις 5-80 ανθρώπων που διακρίνονται για τον ηθικό ή ψυχικό δεσμό τους ή κάποια μορφή αμοιβαίας εγγύησης. Πρόκειται για μικρές κοινωνικές μονάδες που αντιστοιχούν πρακτικά στη διευρυμένη οικογένεια.
Κατά τον 19ο αιώνα οι ανθρωπολόγοι οι γεωγράφοι και οι εξερευνητές θεωρούσαν αυτή τη διευρυμένη οικογένεια ως πρωταρχική μονάδα κοινωνικής οργάνωσης σε μοντέλα μονογραμμικής πολιτισμικής ανάπτυξης και χρησιμοποιούνταν συχνότερα για να περιγράψει κυνηγετικές και τροφοσυλλεκτικές κοινωνίες. Παρά το γεγονός ότι η μονογραμμική ανάπτυξη έχει απορριφθεί ως μοντέλο κοινωνικής εξέλιξης, ο όρος συνεχίζει να είναι δημοφιλής, καθώς υποδεικνύει το μέγεθος μιας ομάδας με αμοιβαίους δεσμούς και έναν πρωτογενή έστω βαθμό κοινωνικής ιεραρχίας.
Εξωτερικοί σύνδεσμοι
Κατηγορία:Εθνολογία
Κατηγορία:Ανθρωπολογία
Πρωτάθλημα χειροσφαίρισης Α1 εθνικής κατηγορίας ανδρών 2002-2003
Το πρωτάθλημα χάντμπολ ανδρών της περιόδου 2002−2003 έγινε με τη συμμετοχή 12 ομάδων. Το πρωτάθλημα έγινε σε δύο φάσεις. Στην Α΄ φάση οι δώδεκα ομάδες αγωνίστηκαν σε έναν όμιλο κι έδωσαν 22 αγώνες, ενώ στη δεύτερη φάση χωρίστηκαν σε δύο ομίλους για τις θέσεις 1−6 και 7−12 κι έδωσαν άλλους δέκα αγώνες. Πρωταθλητής αναδείχθηκε ο Φίλιππος Βέροιας για 8η φορά στην ιστορία του.
Β΄ φάση
Στη Β΄ φάση οι ομάδες χωρίστηκαν σε δύο γκρούπ για τις θέσεις 1−6 και 7−12 ανάλογα με την κατάταξή τους στην Α΄ φάση κι έδωσαν άλλους δέκα αγώνες, μεταφέροντας ολόκληρη τη βαθμολογία τους από την Α΄ φάση.
Εξωτερικοί σύνδεσμοι
2002 2003 Κατηγορία:Χειροσφαίριση το 2002 Κατηγορία:Χειροσφαίριση το 2003
Ροτ-Βάις Έσσεν
Η Ροτ-Βάις Έσσεν (RWE) είναι γερμανική ποδοσφαιρική ομάδα της πόλης Έσσεν. Ιδρύθηκε την 1η Φεβρουαρίου 1907 ως SV Vogelheim και μετά από διάφορες συγχωνεύσεις με άλλους αθλητικούς συλλόγους πήρε το 1923 τελικά το σημερινό της όνομα. Η έδρα της από το 2013 είναι το Stadion Essen, το οποίο με 20.650 είναι το μεγαλύτερο σε χωρητικότητα στάδιο της πόλης.
Παραπομπές
Κατηγορία:Ιδρύσεις αθλητικών συλλόγων το 1907 Κατηγορία:Ιδρύσεις ποδοσφαιρικών ομάδων το 1907 Κατηγορία:Έσσεν
Δημοκρατία της Καλμίκια
Η Δημοκρατία της Καλμίκια ή της Καλμουχίας (Καλμίκ: Хальмг Таңһч; ρωσικά: Респу́блика Калмы́кия) είναι ομοσπονδιακό υποκείμενο της Ρωσίας, υπαγόμενο στο Νότιο Διαμέρισμα. Οφείλει το νομικό καθεστώς της στους Καλμίκους, ένα φύλο μογγολικής καταγωγής που είναι ο μοναδικός βουδιστικός λαός της Ευρώπης.
Το έδαφος της Καλμίκια καλύπτεται κυρίως από στέππα και είναι αραιοκατοικημένο. Μοναδική πόλη είναι η πρωτεύουσα Ελίστα (103.749 κάτοικοι - απογρ. 2010), όπου είναι συγκεντρωμένο το 1/3 του πληθυσμού. Το 56% των κατοίκων ζουν ακόμα με τον παραδοσιακό τρόπο, σε μικρούς αγροτικούς - κτηνοτροφικούς οικισμούς.
Με βάση την απογραφή του 2002, οι Καλμίκοι αντιπροσωπεύουν το 53,3% των κατοίκων της Δημοκρατίας. Οι Ρώσοι ανέρχονται σε 33,6%. Συναντώνται επίσης ευάριθμοι Τσετσένοι (2%) και Δαργίνοι (2,5%).
Χάρολντ Ουίλσον
thumb|right
Ο Τζέιμς Χάρολντ Ουίλσον, Βαρόνος Ουίλσον του Ριβώ (αγγλικά: James Harold Wilson, Baron Wilson of Rievaulx, 11 Μαρτίου 1916 – 24 Μαΐου 1995) ήταν Βρετανός πολιτικός, που υπηρέτησε ως Πρωθυπουργός του Ηνωμένου Βασιλείου, από το 1964 έως 1970 και από το 1974 έως το 1976. Διετέλεσε Ηγέτης του Εργατικού Κόμματος, από το 1963 έως το 1976.
Ήταν μέλος της Βουλής των Λόρδων, από το 1983 έως τον θάνατό του το 1995. Υπηρέτησε ως βουλευτής της Βουλής των Κοινοτήτων του Ηνωμένου Βασιλείου, με το Εργατικό Κόμμα, για την εκλογική περιφέρεια του Χάιτον (1950-1983) και για την εκλογική περιφέρεια του Όρμσκερκ (1945-1950).
Υπηρέτησε επίσης ως Αρχηγός της Α.Μ. Πλέον Πιστής Αντιπολίτευσης του Ηνωμένου Βασιλείου, από το 1963 έως το 1964, και από το 1970 έως το 1974. Υπό την Κυβέρνηση του Κλέμεντ Άτλι, υπηρέτησε ως Πρόεδρος του Βρετανικού Εμπορικού Συμβουλίου (Υπουργός Εμπορίου) (1947-1951), και ως Υπουργός Υπερπόντιου Εμπορίου (1947).
Στις εκλογές της 15ης Οκτωβρίου του 1964, οι Συντηρητικοί, έπειτα από 13 χρόνια στην εξουσία, ηττήθηκαν και πρωθυπουργός εξελέγη ο Χάρολντ Ουίλσον. Η πλειοψηφία, όμως, των Εργατικών έναντι της συμμαχίας Συντηρητικών-Φιλελεύθερων περιορίστηκε σε τέσσερις έδρες. Ωστόσο, οι Εργατικοί συνέχισαν να διεκδικούν και να κατέχουν την εξουσία μέχρι την επόμενη δεκαετία, με κάποια διαλείμματα συντηρητικής διακυβέρνησης. Ο Ουίλσον διετέλεσε πρωθυπουργός για οκτώ χρόνια, από το 1964 έως το 1970 και από το 1974 μέχρι το 1976. Παραιτήθηκε από την ηγεσία των Εργατικών το 1975 και τον διαδέχθηκε ο Τζέιμς Κάλαχαν. Η οριστική ήττα των Εργατικών επήλθε το 1979, από τη Μάργκαρετ Θάτσερ. .
Βιογραφία
Ο Χάρολντ Ουίλσον, γεννήθηκε τον Μάρτιο του 1916 στο Χάντερσφιλντ του Γιόρκσαϊρ της Αγγλίας, όπου και μεγάλωσε. Αρχικά φοίτησε στο Royds Hall School στο Χάντσερσφιλντ, όμως από το 1932 έως την αποφοίτησή του το 1934, φοίτησε στο Λύκειο Αρρένων του "Wirral Grammar School for Boys" στο Μέρσισαϊντ της Βορειοδυτικής Αγγλίας.
Σπούδασε κατόπιν υποτροφίας, αρχικά Σύγχρονη Ιστορία, και στη συνέχεια, Πολιτική, Φιλοσοφία και Οικονομικά (PPE) στο Πανεπιστήμιο της Οξφόρδης, και έλαβε πτυχίο (BA) το 1937, με βαθμό άριστα. Ύστερα από την αποφοίτησή του, εργάστηκε ως ακαδημαϊκός ερευνητής στο Πανεπιστήμιο της Οξφόρδης, και κατόπιν Λέκτορας Οικονομικής Ιστορίας στο ίδιο πανεπιστήμιο.
Παραπομπές
Κατηγορία:Πρωθυπουργοί του Ηνωμένου Βασιλείου Κατηγορία:Ηγέτες του Εργατικού Κόμματος (Ηνωμένο Βασίλειο) Κατηγορία:Πολιτικοί του Εργατικού Κόμματος (Ηνωμένο Βασίλειο) Κατηγορία:Απόφοιτοι του Πανεπιστημίου της Οξφόρδης Κατηγορία:Τάγμα της Περικνημίδας Κατηγορία:Υπουργοί Οικονομικών (Ηνωμένο Βασίλειο)
Γενετικοί Αλγόριθμοι
Οι Γενετικοί αλγόριθμοι ανήκουν στο κλάδο της επιστήμης υπολογιστών και αποτελούν μια μέθοδο αναζήτησης βέλτιστων λύσεων σε συστήματα που μπορούν να περιγραφούν ως μαθηματικό πρόβλημα. Είναι χρήσιμοι σε προβλήματα που περιέχουν πολλές παραμέτρους/διαστάσεις και δεν υπάρχει αναλυτική μέθοδος που να μπορεί να βρει το βέλτιστο συνδυασμό τιμών για τις μεταβλητές ώστε το υπό εξέταση σύστημα να αντιδρά με όσο το δυνατόν με το επιθυμητό τρόπο.
Ο τρόπος λειτουργίας των Γενετικών Αλγορίθμων είναι εμπνευσμένος από τη βιολογία. Χρησιμοποιεί την ιδέα της εξέλιξης μέσω γενετικής μετάλλαξης, φυσικής επιλογής και διασταύρωσης. Οι Γενετικοί Αλγόριθμοι είναι αρκετά απλοί στην υλοποίησή τους. Οι τιμές για τις παραμέτρους του συστήματος πρέπει να κωδικοποιούνται με τρόπο ώστε να αναπαρασταθούν από μια μεταβλητή που περιέχει σειρά χαρακτήρων ή δυαδικών ψηφίων (0/1). Αυτή η μεταβλητή μιμείται το γενετικό κώδικα που υπάρχει στους ζωντανούς οργανισμούς. Αρχικά, ο Γενετικός Αλγόριθμος παράγει πολλαπλά αντίγραφα της μεταβλητής/γεννητικού κώδικα, συνήθως με τυχαίες τιμές, δημιουργώντας ένα πληθυσμό λύσεων. Κάθε λύση (τιμές για τις παραμέτρους του συστήματος) δοκιμάζεται για το πόσο κοντά φέρνει την αντίδραση του συστήματος στην επιθυμητή, μέσω μιας συνάρτησης που δίνει το μέτρο ικανότητας της λύσης και η οποία ονομάζεται συνάρτηση ικανότητας (Σ.Ι).
Οι λύσεις που βρίσκονται πιο κοντά στην επιθυμητή, σε σχέση με τις άλλες, σύμφωνα με το μέτρο που μας δίνει η Σ.Ι, αναπαράγονται στην επόμενη γενιά λύσεων και λαμβάνουν μια τυχαία μετάλλαξη. Επαναλαμβάνοντας αυτή τη διαδικασία για αρκετές γενιές, οι τυχαίες μεταλλάξεις σε συνδυασμό με την επιβίωση και αναπαραγωγή των γονιδίων/λύσεων που πλησιάζουν καλύτερα το επιθυμητό αποτέλεσμα θα παράγουν ένα γονίδιο/λύση που θα περιέχει τις τιμές για τις παραμέτρους που ικανοποιούν όσο καλύτερα γίνεται την Σ.Ι.
Είναι μια τεχνική προγραμματισμού που εισήγαγε στα τέλη της δεκαετίας του 1960 ο Τζον Χόλαντ, ερευνητής του Ινστιτούτου της Σάντα Φε (ΗΠΑ). Οι γενετικοί αλγόριθμοι είναι μια από τις βάσεις των Προγραμμάτων Τεχνητής Ζωής. Συγκεκριμένα, επιχειρεί να αναπαράγει στους υπολογιστές τους μηχανισμούς της βιολογικής εξέλιξης με τον ίδιο τρόπο που η τεχνητή νοημοσύνη επιχειρεί να αναπαραστήσει και να μιμηθεί τις διαδικασίες της γνώσης. Τα προγράμματα εξελίσσονται μέχρι να φτάσουν, μέσω μεταλλάξεων, διασταυρώσεων και φυσικής επιλογής, σε μια αποτελεσματική φόρμουλα η οποία θα εκτελεί με τον καλύτερο δυνατό τρόπο μια συγκεκριμένη εργασία.
Πως Λειτουργεί
Ο τρόπος λειτουργίας των Γενετικών Αλγορίθμων είναι εμπνευσμένος από την βιολογία. Χρησιμοποιεί την ιδέα της εξέλιξης μέσω γενετικής μετάλλαξης, φυσικής επιλογής και διασταύρωσης.
Στην πράξη ο αλγόριθμος ξεκινά μ' ένα σύνολο λύσεων - ονομάζονται γονιδιώματα, δανειζόμενες το όνομά τους από τη βιολογία- οι οποίες συνιστούν τον "πληθυσμό". Κατόπιν ζητείται από τον υπολογιστή να δημιουργήσει μια σειρά τυχαίων ανασυνδυασμών και μεταλλάξεων των "γονιδιωμάτων". Οι πιο ικανές λύσεις για ένα συγκεκριμένο πρόβλημα συνεχίζουν να εξελίσσονται και ανασυνδυάζονται τυχαία, μέχρις ότου "επιβιώσουν" οι καλύτερες. Συνήθως, όσο περισσότερες γενιές περνούν τόσο καλύτερες λύσεις βρίσκονται, μπορεί όμως ο αλγόριθμος να βρεθεί σε σημείο του πεδίου των λύσεων από όπου και δεν μπορεί να προχωρήσει λόγο του ότι βρίσκεται σε τοπικό μέγιστο. Για το λόγο αυτό έχουν υπάρχουν διαφορετικές εκδοχές του αλγόριθμου ανάλογα με τη μορφή του προβλήματος.
Τρόπος Υλοποίησης του Αλγορίθμου
Οι Γενετικοί Αλγόριθμοι είναι αρκετά απλοί στην υλοποίησή τους. Οι τιμές για τις παραμέτρους του συστήματος πρέπει να κωδικοποιούνται με τρόπο ώστε να αναπαρασταθούν από μια μεταβλητή που περιέχει σειρά χαρακτήρων ή δυαδικών ψηφίων (0/1). Αυτή η μεταβλητή μιμείται το γενετικό κώδικα (γονιδίωμα) που υπάρχει στους ζωντανούς οργανισμούς.
Αρχικά, ο Γενετικός Αλγόριθμος παράγει πολλαπλά αντίγραφα της μεταβλητής/γενετικού κώδικα, συνήθως με τυχαίες τιμές, δημιουργώντας ένα πληθυσμό λύσεων. Κάθε λύση (τιμές για τις παραμέτρους του συστήματος) δοκιμάζεται για το πόσο κοντά φέρνει την αντίδραση του συστήματος στην επιθυμητή, μέσω μιας συνάρτησης που δίνει το μέτρο ικανότητας της λύσης και η οποία ονομάζεται συνάρτηση ικανότητας (Σ.Ι).
Οι λύσεις που βρίσκονται πιο κοντά στην επιθυμητή, σε σχέση με τις άλλες, σύμφωνα με το μέτρο που μας δίνει η Σ.Ι, αναπαράγονται στην επόμενη γενιά λύσεων και λαμβάνουν μια τυχαία μετάλλαξη. Επαναλαμβάνοντας αυτή τη διαδικασία για αρκετές γενιές, οι τυχαίες μεταλλάξεις σε συνδυασμό με την επιβίωση και αναπαραγωγή των γονιδιωμάτων/λύσεων που πλησιάζουν καλύτερα το επιθυμητό αποτέλεσμα θα παράγουν ένα γονίδιο/λύση που θα περιέχει τις τιμές για τις παραμέτρους που ικανοποιούν όσο καλύτερα γίνεται την Σ.Ι.
Καρακάρα της Γουαδαλούπης
Το Καρακάρα της Γουαδαλούπης , με επιστημονική ονομασία Caracara lutosa - Καρακάρα η λασπωμένη, είναι ένα αρπακτικό πτηνό της οικογένειας των Ιερακίδων, το γένος Καρακάρα, παλιότερα είχε καταταχθεί στο γένος Πολύβορος (Polyborus).
Γενετικοί Αλγόριθμοι
Εκδοχές Αλγορίθμου
Υπάρχουν διάφορες εκδοχές της παραπάνω διαδικασίας για τους Γ.Α από τις οποίες κάποιες περιλαμβάνουν και τη διασταύρωση (ζευγάρωμα) γονιδίων/λύσεων ώστε ο αλγόριθμος να φτάσει στο αποτέλεσμα πιο γρήγορα. Καθώς υπάρχει το στοχαστικό (τυχαίο) συστατικό της μετάλλαξης και ζευγαρώματος, κάθε εκτέλεση του Γ.Α μπορεί να συγκλίνει σε διαφορετική λύση και σε διαφορετικό χρόνο. Η απόδοση του Γ.Α εξαρτάται επί το πλείστον από την συνάρτηση ικανότητας και συγκεκριμένα από το κατά πόσο το μέτρο της περιγράφει την βέλτιστη λύση.
Καρακάρα της Γουαδαλούπης
Βιολογία και κατανομή
Η κοινωνική τους δομή δεν είναι απόλυτα γνωστή αλλά ξέρουμε ότι μπορούσαν να πετούν σε μικρά σμήνη και ίσως να τρέφονταν ομαδικά γύρω από ένα ψοφίμι, σε αναλογία με αυτό που κάνουν και τα άλλα είδη Καρακάρα που ζουν σήμερα. Δεν γνωρίζουμε όμως αν είχαν μια πραγματικά κοινωνική ζωή, πιθανά ήταν λιγότερο μοναχικά από τα άλλα είδη και να είχαν κάποιου είδους επικοινωνία. Θεωρείται και καθαριστής στον βιότοπο του και βρισκόταν στην κορυφή της τροφικής αλυσίδας.
Γενετικοί Αλγόριθμοι
Χαρακτηριστικά
Οι γενετικοί αλγόριθμοι δεν επιλύουν το πρόβλημα με αναλυτικό/μαθηματικό τρόπο αλλά με βιολογικό. Συνεπώς έχουν μεγαλύτερη ενδογενή ευελιξία και ελευθερία να επιλέγουν μια επιθυμητή βέλτιστη λύση σύμφωνα με τις προδιαγραφές του προβλήματος. Ουσιαστικά οι γενετικό αλγόριθμοι είναι αλγόριθμοι αναζήτησης (heuristics) που προσπαθούν να αναζητήσουν την λύση του προβλήματος που τους αναθέτουμε.
Καρακάρα της Γουαδαλούπης
Ιστορία
Στις αρχές του 18ου αιώνα αρχίζει η παρουσία του ανθρώπου στο νησί. Οι πρώτοι επισκέπτες ήταν φαλαινοθήρες και κυνηγοί θαλάσσιων ζώων. Αυτοί οι πρώτοι επισκέπτες μετέφεραν στα πλοία κατσίκες σαν πηγή τροφής. Από νωρίς αποφάσισαν να αφήσουν κάποια ζώα για τα βρίσκουν τις επόμενες φορές. Αυτές οι κατσίκες όχι μόνο επιβίωσαν αλλά και πολλαπλασιάστηκαν φτάνοντας να αριθμούν χιλιάδες άτομα. Το αποτέλεσμα ήταν να καταστρέψουν σχεδόν ολοκληρωτικά την βλάστηση του νησιού. Παρ’ όλα αυτά ο πληθυσμός των Καρακάρα δεν επηρεάστηκε και το 1776 ήταν ακόμα ένα κοινό είδος. Ο μεγάλος όμως αριθμός κατσικιών προσέλκυσε ένα νέο κύμα εποίκων που περιλάμβανε βοσκούς και κυνηγούς. Αυτοί άρχισαν να θεωρούν τα Καρακάρα επιβλαβή γιατί πίστευαν ότι σκότωναν τα μικρά κατσικάκια. Πιθανότατα είχαν φτάσει σε αυτό το συμπέρασμα επειδή έβλεπαν τα πτηνά να τρέφονται με τα πτώματα των κατσικιών. Από εκείνη τη στιγμή ξεκίνησε ένα ανελέητο κυνήγι με δηλητηριασμένα δολώματα και με πυροβολισμούς. Το τελειωτικό χτύπημα στο είδος το έδωσαν, κυρίως από τα μέσα του 19ου αιώνα, οι επιστήμονες και οι συλλέκτες. Ήταν η περίοδος που υπήρχε μεγάλη ζήτηση για τα εξωτικά ζώα για μελέτες και για ιδιωτικές συλλογές. Το 1897 είχε θεαθεί μόνο ένα άτομο του είδους. Το τέλος του είδους είναι συνδεδεμένο με τον ορνιθολόγο και συλλέκτη Ρόλλο Μπεκ, ο οποίος έφτασε στο νησί την 1η Δεκεμβρίου του 1900. Αμέσως μετά την άφιξη του είδε μία ομάδα από 11 Καρακάρα να έρχονται προς το μέρος του. Το γεγονός ότι τα είδε αμέσως μόλις έφτασε, το ότι ήταν τόσα μαζί και το γεγονός ότι δεν φοβόντουσαν τον άνθρωπο τον έκαναν να πιστέψει ότι το είδος ήταν ακόμα κοινό στο νησί. Έτσι πυροβόλησε τα 9 από αυτά στέλνοντας το είδος κατευθείαν στην εξαφάνιση. Από τότε υπάρχει μόνο μία άλλη μαρτυρία του είδους το 1903 που όμως δεν είναι επιβεβαιωμένη.
Γενετικοί Αλγόριθμοι
Παράδειγμα
Έστω ότι έχουμε μια διεργασία Ε η οποία εξαρτάται από τις μεταβλητές x' ,x,x,x'. Η διεργασία Ε παράγει ένα προϊόν Α. Ποιες είναι οι τιμές των x',x,x,x' ώστε το κόστος του Α να είναι το μικρότερο δυνατό; Για να λύσει αυτό το πρόβλημα ο γενετικός αλγόριθμος, δημιουργεί κάποιες αρχικές τυχαίες λύσεις του προβλήματος. Δηλαδή, δημιουργεί ένα πληθυσμό χρωμοσωμάτων όπου το κάθε χρωμόσωμα αντιστοιχεί σε κάποιες τιμές των x. Για την εκτίμηση της καταλληλότητας του χρωμοσώματος αυτού, υπάρχει μια συνάρτηση καταλληλότητας (fitness function) η οποία και κρίνει το κατά πόσο είναι κατάλληλο το κάθε χρωμόσωμα. Κάθε χρωμόσωμα κρίνεται για την καταλληλότητά του, και στη συνέχεια επιλέγονται τα καλύτερα χρωμοσώματα. Αυτά «αναπαράγονται» χρησιμοποιώντας ορισμένους γενετικούς τελεστές, και παράγουν την επόμενη γενιά χρωμοσωμάτων. Μετά από πολλές γενιές, ο πληθυσμός θα έχει χρωμοσώματα τα οποία είναι αρκετά κατάλληλα για το πρόβλημα, οπότε μπορούμε να λάβουμε τα κατάλληλα x για την λύση του προβλήματος.
Εφαρμογές
Οι πιθανές εφαρμογές είναι πολλές:
Καρακάρα της Γουαδαλούπης
Εξωτερικοί σύνδεσμοι
Κατηγορία:Ιερακίδες Κατηγορία:Πανίδα της Βόρειας Αμερικής Κατηγορία:Εξαφανισμένα ζώα
Γενετικοί Αλγόριθμοι
Περιορισμοί
Οι Γενετικοί Αλγόριθμοι έχουν κάποιους περιορισμούς σε σύγκριση με εναλλακτικούς αλγόριθμους βελτιστοποίησης.
Χρωμοσωμική Αναπαράσταση
Ο απλούστερος αλγόριθμος αντιπροσωπεύει κάθε χρωμόσωμα ως bit string. Τυπικά, τα αριθμητικά μπορεί να αντιπροσωπεύονται από ακέραιους αριθμούς, και αν είναι δυνατόν μπορεί να χρησιμοποιηεί floating point αναπαράσταση. Η αναπαράσταση floating point είναι φυσιολογική στις στρατηγικές εξέλιξης και τον εξελικτικό προγραμματισμό. Η έννοια των γενετικών αλγορύθμων πραγματικής αξίας (real-valued) έχει προσφερθεί, αλλά είναι πραγματικά εσφαλμένη, επειδή δεν αντιπροσωπεύει πραγματικά τη θεωρία οικοδομικό τετράγωνο που προτάθηκε από τον John Henry Holland στη δεκαετία του 1970. Ο βασικός αλγόριθμος εκτελεί διασταύρωσεις και μεταλλάξεις σε επίπεδο bit. Άλλες παραλλαγές αντιμετωπίζουν το χρωμόσωμα ως μια λίστα των αριθμών που είναι δείκτες σε έναν πίνακα της διδασκαλίας, οι κόμβοι σε μια συνδεδεμένη λίστα, hashes, αντικείμενα, ή οποιαδήποτε άλλη δομή δεδομένων μπορεί να φανταστεί κανείς. Διασταύρωσης και μετάλλαξης εκτελούνται έτσι ώστε να σέβεται τα όρια στοιχείο δεδομένων.
Παράλληλες Υλοποιήσεις
Παράλληλες υλοποιήσεις των γενετικών αλγορίθμων έρχονται σε δύο γεύσεις. Χονδροειδούς παράλληλοι γενετικών αλγορίθμων προσομειώνουν πληθυσμούς σε κάθε ένα από τους κόμβους του υπολογιστή και τη μετανάστευση των ατόμων μεταξύ των κόμβων. Λεπτόειδούς παράλληλοι γενετικοί αλγόριθμοι υποθέτουν ότι είναι ένα άτομο σε κάθε κόμβο του επεξεργαστή που αλληλεπιδρά με τα γειτονικά άτομα για την επιλογή και την αναπαραγωγή.
Ιστορία
Το 1950, ο Άλαν Τούρινγκ πρότεινε τη "μηχανική μάθηση", η οποία θα ήταν παράλληλη με τις αρχές της εξέλιξης. Η υπολογιστική προσομοίωση της εξέλιξης που ξεκίνησε ήδη από το 1954 με το έργο του Nils Aall Barricelli, ο οποίος χρησιμοποιούσε τον υπολογιστή στο Ινστιτούτο Προηγμένων Σπουδών στο Πανεπιστήμιο Πρίνστον του Νιου Τζέρσεϊ. Η δημοσίευση του το 1954 δεν είχε ευρέως παρατηρηθεί. Ξεκινώντας το 1957, ο Αυστραλός γενετιστής Άλεξ Φρέιζερ (Alex Fraser) δημοσίευσε μια σειρά εγγράφων για την προσομοίωση της τεχνητής επιλογής των οργανισμών με πολλαπλές θέσεις που ελέγχουν ένα μετρήσιμο χαρακτηριστικό. Από αυτές τις αρχές, η προσομοίωση της εξέλιξης από τους βιολόγους έγινε περισσότερο σύνηθες φαινόμενο στις αρχές της δεκαετίας του 1960, και οι μέθοδοι περιγράφονται σε βιβλία από τον Fraser,τον Burnell (1970) και τον Crosby (1973).
Οι προσομοιώσεις του Φρέιζερ περιλαμβάνονται σε όλα τα ουσιώδη στοιχεία των σύγχρονων γενετικών αλγορίθμων. Επιπλέον, ο Hans-Joachim Bremermann δημοσίευσε μια σειρά εγγράφων το 1960, που ενέκρινε επίσης έναν πλήθος λύσεων στα προβλήματα βελτιστοποίησης, που υποβάλλονται σε ανασυνδυασμό, μετάλλαξη και επιλογή. Η έρευνα του Bremermann περιελάμβανε επίσης τα στοιχεία των σύγχρονων γενετικών αλγορίθμων. Άλλες αξιοσημείωτοι πρωτοπόροι είναι οι Richard Friedberg, George Friedman, και Michael Conrad. Πολλές αρχικές εργασίες ανατυπώθηκαν από τον Fogel (1998). Παρά το γεγονός ότι ο Barricelli, στην εργασία που αναφέρθηκε το 1963, είχε προσομοιώσει την εξέλιξη της ικανότητας να παίξει ένα απλό παιχνίδι, η τεχνητή εξέλιξη έγινε ευρέως αναγνωρισμένη μέθοδος βελτιστοποίησης, ως αποτέλεσμα των εργασιών του Ingo Rechenberg και του Hans-Paul Schwefel στη δεκαετία του 1960 και στις αρχές της δεκαετίας του 1970. Η ομάδα του Rechenberg ήταν σε θέση να επιλύει πολύπλοκα προβλήματα μηχανικής μέσω στρατηγικών εξέλιξης. Μια άλλη προσέγγιση ήταν η εξελικτική τεχνική προγραμματισμού του Lawrence J. Fogel, η οποία προτάθηκε για τη δημιουργία τεχνητής νοημοσύνης.
Ο εξελικτικός προγραμματισμός χρησιμοποιεί αρχικά μηχανές πεπερασμένων καταστάσεων για την πρόβλεψη του περιβάλλοντος και χρησιμοποιεί διακυμάνσεις και επιλογές για τη βελτιστοποίηση των προβλέψεων. Οι γενετικοί αλγόριθμοι έγιναν δημοφιλής μέσα από το έργο του John Holland στις αρχές του 1970, και ιδίως μέσω του βιβλίου του "Adaptation in Natural and Artificial Systems" (1975). Το έργο του ξεκίνησε με τις σπουδές της κυτταρικά αυτόματα, που διενεργήθηκε από την Ολλανδία και από μαθητές της στο Πανεπιστήμιο του Μίσιγκαν. Η Ολλανδία εισήγαγε ένα τυποποιημένο πλαίσιο για την πρόβλεψη της ποιότητας της επόμενης γενιάς, γνωστό ως Holland's Schema Theorem. Το πρώτο Διεθνές Συνέδριο για τους Γενετικούς Αλγορίθμους πραγματοποιήθηκε στο Πίτσμπουργκ της Πενσυλβάνια.
Καθώς το ακαδημαϊκό ενδιαφέρον μεγάλωνε, η δραματική αύξηση της υπολογιστική ισχύς επέτρεψε την δημιουργία νέων πρακτικών εφαρμογών. Στα τέλη του 1980, η General Electric άρχισε να πωλεί τον πρώτο γενετικό αλγόριθμο, ένα mainframe προορισμένο να σχεδιάζει βιομηχανικές διεργασίες.
Εξωτερικοί Σύνδεσμοι
Γενετικοί Aλγόριθµοι και Eφαρµογές
[http://auto.teipir.gr/sites/default/files/dialexeis_ga_27-3-2017.pdf Υπολογιστική Νοημοσύνη, Καθ. Αναστάσιος Ντούνης]
Δείτε επίσης
Κατηγορία:Τεχνητή νοημοσύνη Κατηγορία:Αλγόριθμοι και μέθοδοι βελτιστοποίησης Κατηγορία:Μηχανική μάθηση
Genetisk programmering
Βιρ (νησί)
Το Βιρ, (κροατικά: Vir - IPA: v̞îːr) είναι νησί της Κροατίας στην Αδριατική Θάλασσα. Έχει έκταση 22,1 τ.χλμ. και συνδέεται με την ακτή μέσω μιας γέφυρας. Ο μοναδικός οικισμός του νησιού έχει 1.608 κατοίκους σύμφωνα με την απογραφή του 2001. Το Βιρ είναι γνωστό για τον υπερπληθυσμό του κατά την καλοκαιρινή παραθεριστική περίοδο. Αυτό οφείλεται στους εκατοντάδες ξενώνες που χτίστηκαν στο νησί μετά την ακύρωση του σχεδιασμού ενός πυρηνικού εργοστάσιου στην περιοχή. Η ανακοίνωση του σχεδιασμού του είχε προηγουμένως ρίξει κατακόρυφα τις τιμές των οικοπέδων. Μετά την ακύρωσή του, εκατοντάδες σπίτια χτίστηκαν, πάρα πολλά αυθαίρετα. Το 2006, το Υπουργείο Περιβάλλοντων, Σχεδιασμού και Υποδομών αποφάσισε να κατεδαφίσει 400 αυθαίρετα κτίσματα, κάτι που προκάλεσε διπλωματικό επεισόδιο με την Ουγγαρία, αφού πολλά από αυτά ανήκαν σε Ούγγρους πολίτες.
Παραπομπές
Βιρ
Βοτείρας της Βιθυνίας
Ο Βοτείρας ήταν γηγενής ηγεμόνας της περιοχής της Βιθυνίας και πατέρας του Βας της Βιθυνίας, του πρώτου ανεξάρτητου ηγεμόνα της Βιθυνίας που κυβερνούσε πενήντα χρόνια από το 376 έως το 326 π.Χ. Η Βιθυνία καταλήφθηκε από τους Πέρσες από τον Μεγάλο Αλέξανδρο, αλλά ο Κάλλας, ένας από τους στρατηγούς του, νικήθηκε από τον Βας, γιο του Βοτείρα. Κατά συνέπεια, η Βιθυνία έγινε ανεξάρτητο κράτος.
Βαγγέλης Κτιστάκης
Ο Βαγγέλης Κτιστάκης (1907 - 16 Ιουνίου 1944) ήταν Κρητικός αγωνιστής από τα Χανιά. Υπήρξε ηγετικό στέλεχος του ΚΚΕ και αντιστασιακός. Εκτελέστηκε από τους Γερμανούς το 1944.